text: Politiet: Hjælp os med at stoppe ildspåsætter
  16 februar 2015 kl. 10.06
  Hunde-luftere, kondiløbere eller andre, som har været i Sundsmarks-området i Sønderborg lørdag og søndag aften, kan hjælpe politiet med stoppe en ildspåsætter ? inden nogen kommer til skade.
  - Vi er interesseret i at tale med alle. Også selv om de ikke mener, at de har set noget, siger politikommissær Svend Erik Lassen, Sønderborg, til TV SYD.
  De fire brande har ikke udviklet sig til noget, der satte store værdier eller mennesker i fare. Men det er vigtigt at få stoppet ildspåsætteren, noterer politiet.
  Vidner har bemærket en ung mand på 14 til 16 år i mørkt tøj i forbindelse med branden på Stationsvej lørdag. Ham vil politiet gerne tale med. Det vides ikke, om han har noget med brandene at gøre.
  Fire påsatte brande på to døgn har skabt utryghed. Men Svend Erik Lassen siger til TV SYD, at politiet vil have ekstra fokus på området i den kommende tid.
  Oplysninger kan ringes ind på telefon 1-1-4
  De fire påsatte brande:
  Lørdag den 14. februar kl. 18.51 anmeldelse om brand i pileflet vedindgangsdør til rækkehus på Hjortevej.Lørdag d kl. 20.18 anmeldelse om brand i villa på Stationsvej ? brand iudvendig kælderskakt og inde i huset.Søndag den 15. februar kl. 20.41 anmeldelse om brand i nedlagtfiskerøgeri på Fynsgade - brand i affald og rockwool.Søndag kl. 21.33 anmeldelse om brand i villa på Stationsvej ? brand i enreol der stod i en udvendig kælderskakt.
  
  